Title: Tak, Yttervegger(Monteringsanvisning).pdf
Tak med kalde luftede loftsrom er en mye benyttet kon- struksjon som man har gode erfaringer med, spesielt for småhus. Ulempene med en slik løsning kan være brann- sikkerheten og inndrev av snø i værutsatte områder. Kalde loft krever at loftsrommet ikke tilføres inneluft som kan forårsake kondens i takflaten, eller at varm luft smelter snø på taket som siden fryser til is ved takfoten. Kondens og/eller isdannelser ved takfot kan skyldes utettheter i dampsperren og utettheter ved loftsluker og gjennom- føringer. Ventilasjonsanlegg bør også unngås på kalde loft da de kan avgi varme. På loft som brukes som lagrings- plass eller har tekniske installasjoner, må isolasjonen beskyttes mot sammentrykning. En gangbane kan bygges opp i midtfeltet over isolasjonen.